7. ΑΝΑΓΚ. ΝΟΜΟΣ υπ’ αριθ. 909 της 18/22 Μαρτ. 1949 Περί του εσωτερικού κανονισμού των περιφερειακών Οικονομικών Υπηρεσιών. Άρθρον μόνον.-1.Δια Δ/των, εκδιδομένων προτάσει του Υπουργού των Οικονομικών, καθορίζονται εκάστοτε τα του οργανισμού της Υπηρεσίας των Οικονομικών Εφοριών, Ταμείων, Τελωνειακών Αρχών και Εφοριών Καπνού, ήτοι η διαίρεσις της Υπηρεσίας εις Τμήματα και Γραφεία, η αρμοδιότης των Τμημάτων και Γραφείων τούτων, η τήρησις αρχείων και βιβλίων, ο τρόπος διεξαγωγής, της υπηρεσίας κλπ., ως και τα καθήκοντα και αι ευθύναι των οικονομικών εν γένει υπαλλήλων εν τη εκτελέσει της υπηρεσίας των. 2.Δια των αυτών Δ/των δύναται να επιτραπή όπως ωρισμέναι περιπτώσεις ή λεπτομέρειαι του οργανισμού της Υπηρεσίας καθορίζωνται δι’ αποφάσεων του Υπουργού και επίσης όπως ο οργανισμός της Υπηρεσίας τίθεται εν εφαρμογή, ομοίως δι’ αποφάσεων του Υπουργού, είτε ταυτοχρόνως δι’ απάσας τας Οικον. αρχάς του Κράτους, είτε τμηματικώς δια πάσας ή δια τινας Οικον. αρχάς ωρισμένων περιφερειών ή δι ωρισμένας Οικον. αρχάς της αυτής πόλεως. 3.Επιτρέπεται όπως δι’ αποφάσεων του Υπουργού των Οικονομικών καθορίζηται αμοιβή των μελών και του γραμματέως συνιστωμένων παρ’ αυτού Επιτροπών προς μελέτην γενικών φορολογικών θεμάτων, εξέτασιν της φορολογικής διαδικασίας, σύνταξιν συναφών εισηγήσεων και εκπόνησιν οργανισμών των Οικον. αρχών. Κυρούται η δια προγενεστέρων αποφάσεων σύστασις τοιούτων Επιτροπών, της αμοιβής αυτών καταβαλλομένης αφ’ ης ήρξαντο των εργασιών των. 4.(Αναφέρεται εις τας καταργηθείσας Γενικάς Διοικήσεις). 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 24.Α.α.7 Οργανισμός Υπουργείου Οικονομικών 